গাজীপুর ফায়ার সার্ভিসের উপ-সহকারি পরিচালক (ডিএডি) আক্তারুজ্জামান লিটন জানান, সকাল সাড়ে ৭টার দিকে টঙ্গীর দত্তপাড়ার খাঁ পাড়া রোড এলাকার সিজন ড্রেসেস লিমিটেড নামের পোশাক কারখানার মেডিক্যাল সেন্টার থেকে ওই আগুনের সূত্রপাত হয়ে দ্রুত কারখানার পাশের ফ্লোরে ছড়িয়ে পড়ে। খবর পেয়ে টঙ্গী ফায়ার স্টেশনের তিনটি ইউনিট গিয়ে প্রায় এক ঘন্টার চেষ্টায় আগুন নেভান। আগুনে ফেব্রিক্সসহ বিভিন্ন মালামাল পুড়ে গেছে। তবে ক্ষয়ক্ষতির পরিমাণ তাৎক্ষণিকভাবে নির্ণয় করা সম্ভব হয়নি।